12. ฐานะการเงินและผลการดำเนินงาน

1.  สรุปรายงานการสอบบัญชี

ในระยะเวลา 3 ปี ที่ผ่านมา คือช่วงระหว่างปี 2547 – 2549
ความเห็นของผู้สอบบัญชีแสดงความเป็นไปแบบไม่มีเงื่อนไข โดยเห็นว่า
งบการเงินของบริษัทแสดงฐานะการเงินผลการดำเนินงาน และกระแสเงินสดของ บริษัท ร้อกเวิธ
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองโดยทั่วไป

2.  ผลการดำเนินงาน

ในปี 2549 ผลประกอบการโดยรวมของบริษัท
เริ่มมีแนวโน้มที่ดีขึ้นโดยแสดงผลประกอบการมีกำไรเป็นเวลา 3 ปีติดต่อกัน สำหรับปี 2549
บริษัทมีกำไรสุทธิเป็นจำนวน 53.33 ล้านบาท ในปีที่ผ่านมา
มีการเปลี่ยนแปลงรายการของผลการดำเนินงาน ที่มีสาระสำคัญพอสรุปได้ดังนี้

-   ยอดขาย เพิ่มขึ้นจากปีก่อนเป็นจำนวน 48.23 ล้านบาท หรือเพิ่มขึ้นคิดเป็นร้อยละ 6.05
    เนื่องจากบริษัทฯได้มุ่งเน้นกลุ่มลูกค้างานโครงการ (Project Based Customer) ได้แก่
    กลุ่มบริษัทขนาดใหญ่ (Corporate Customer), กลุ่มธุรกิจขนาดกลางหรือขนาดย่อม (SME
    Customer), กลุ่มบริษัทนักออกแบบชั้นนำของประเทศ (Designer),
    กลุ่มงานโครงการราชการและรัฐวิสาหกิจ และกลุ่มลูกค้าบริษัทญี่ปุ่นมากขึ้น ในปี 2549
    บริษัทได้รับงานโครงการขนาดใหญ่หลายโครงการโดยเฉพาะโครงการซึ่งเกี่ยวเนื่องกับสนามบินสุวรรณภูมิ
    นอกจากนี้บริษัทฯยังได้ดำเนินการพัฒนาและขยายธุรกิจด้วยการสร้างพันธมิตรเพื่อเป็นผู้ให้บริการทางด้านสำนักงานแบบครบวงจร
    (Total Office Furniture Solution)
    โดยบริษัทได้สร้างพันธมิตรกับบริษัทชั้นนำทั้งในและต่างประเทศ

-   ต้นทุนขาย ในปี 2549 อัตราส่วนต้นทุนขาย ต่อยอดขาย เท่ากับร้อยละ 68.02
    ซึ่งต่ำกว่าอัตราส่วนต้นทุนขายในปี 2548 ซึ่งเท่ากับร้อยละ 68.66 เล็กน้อย
    อัตราส่วนต้นทุนขายต่อยอดขายลดลง
    ทั้งนี้เนื่องจากการที่บริษัทปรับปรุงประสิทธิภาพในการผลิตโดยการทำ Cost Reduction
    และการปรับกระบวนการผลิตให้เหลือเศษน้อยที่สุด

-   ค่าใช้จ่ายในการขายและการบริหาร ในปี 2549
    ค่าใช้จ่ายในการขายและบริหารมีอัตราส่วนต่อยอดขายร้อยละ 24.06 ซึ่งเพิ่มขึ้นจากปี 2548
    ซึ่งมีอัตราร้อยละ 23.18 รายละเอียดค่าใช้จ่ายในการขายและบริหารที่สำคัญมีดังนี้

  ----------------------------------------- ---------------- ------------
                                            ล้านบาท           ร้อยละ

  เงินเดือน ค่าแรงงาน                          71,883.21        35.31%

  ค่าโฆษณาส่งเสริมการขาย ค่าใช้จ่ายโชว์รูม          5,439.80         2.67%

  ค่านายหน้าในการขาย                          34,930.96        17.16%

  ค่าจัดส่งสินค้าและติดตั้งงาน                      51,129.55        25.11%

  ค่าใช้จ่ายในการส่งออก                         9,011.70         4.43%

  ค่าเสื่อมราคาและรายจ่ายตัดจ่าย                  10,838.15        5.32%

  ค่าไฟฟ้า ประปา โทรเลข โทรศัพท์                4,341.88         2.13%

  ค่าพัฒนาระบบงาน                             1,160.50         0.57%

  ค่าเช่าอาคารและโชว์รูม                        8,575.02         4.21%

  อื่น ๆ                                      6,281.15         3.09%

  รวมทั้งสิ้น                                   203,591.92       100.00%
  ----------------------------------------- ---------------- ------------

  ค่าใช้จ่ายหลักของบริษัทฯ จะได้แก่ เงินเดือนและค่าจ้างแรงงาน ซึ่งคิดเป็นร้อยละ 35.31
  ของยอดรายจ่ายรวม รายจ่ายดังกล่าวเป็นรายจ่ายในการดำเนินงานของหน่วยงานต่างๆ ได้แก่
  การขาย การตลาด จัดส่งติดตั้ง บัญชีการเงิน บริหารและธุรการ
  ซึ่งเป็นลักษณะของธุรกิจอุตสาหกรรมโดยทั่วไป

-   ดอกเบี้ยจ่าย ในปี 2549 ดอกเบี้ยจ่ายเพิ่มขึ้นจากปีก่อนเป็นจำนวน 5.72
    ล้านบาทหรือเพิ่มขึ้นร้อยละ 32.63 ดอกเบี้ยจ่ายเป็นค่าใช้จ่ายที่ไม่ได้ผันแปรไปตามยอดขาย
    ซึ่งดอกเบี้ยจ่ายที่เพิ่มขึ้นนั้นมีผลมาจากการที่อัตราดอกเบี้ยในตลาดเพิ่มขึ้นรวมทั้งบริษัทมีการกู้ยืมเพิ่มขึ้นเพื่อการขยายงานและปรับปรุงสำนักงานใหญ่

    1.  ฐานะการเงิน

        1.  สินทรัพย์

-   ส่วนประกอบของสินทรัพย์
    รายการของสินทรัพย์ที่มีสาระสำคัญและมีผลต่อฐานะการเงินของบริษัท มีดังนี้

-   ที่ดินอาคารและอุปกรณ์ ในปี 2549 มียอดสุทธิเพิ่มขึ้นจำนวน 33.28 ล้านบาท
    เนื่องจากบริษัทฯมีการก่อสร้างอาคารสำนักงานขึ้นใหม่และมีการซื้อเครื่องจักรและอุปกรณ์เพิ่มขึ้นระหว่างปีประมาณ
    51.76 ล้านบาท และมีการตีราคาที่ดินเพิ่มขึ้นจากการประเมินราคาระหว่างปี จำนวน 9.45
    ล้านบาท หักด้วยค่าเสื่อมราคาสำหรับปี จำนวน 27.12 ล้านบาท
    และมีการขายอุปกรณ์มูลค่าสุทธิ 0.81 ล้านบาท สัดส่วน ที่ดิน
    อาคารและอุปกรณ์สุทธิเท่ากับร้อยละ 47.29 ของสินทรัพย์รวม สินทรัพย์ดังกล่าวประกอบด้วย
    ที่ดิน อาคารโรงงาน โชว์รูม ยานพาหนะและเครื่องมือเครื่องใช้ต่าง ๆ
    ที่มีความจำเป็นต่อการดำเนินงานของบริษัททั้งในด้านการผลิตสินค้า
    การขายและการดำเนินงานในด้านต่าง ๆ

-   สินค้าคงเหลือ ในปี 2549 บริษัทมียอดคงเหลือสุทธิจำนวน 86.07 ล้านบาทโดยคิดเป็นร้อยละ
    12.79 ของสินทรัพย์รวม สินค้าคงเหลือลดลงจากปี 2548 เป็นจำนวน 35.05
    ล้านบาทหรือลดลงร้อยละ 28.94 เมื่อพิจารณาในแง่ของอัตราหมุนเวียนของสินค้าคงเหลือ
    จะเห็นว่าในปี 2549 มีอัตราหมุน 8.43 เท่าซึ่งดีขึ้นกว่าอัตราหมุนเวียนของสินค้าในปี 2548
    ซึ่งมีอัตราหมุนเท่ากับ 6.36 เท่า
    เนื่องจากบริษัทฯได้มีการปรับปรุงประสิทธิภาพในการบริหารสินค้าคงคลังให้ดีขึ้น

-   คุณภาพของสินทรัพย์

-   ลูกหนี้ค้างชำระ บริษัทฯ มียอดลูกหนี้รวม ณ 31 ธันวาคม พ.ศ. 2549 จำนวน 159.60
    ล้านบาท โดยมียอดสำรองหนี้สูญเป็นจำนวน 8.46 ล้านบาท
    จำนวนหนี้ทั้งหมดเป็นลูกหนี้ทางการค้าซึ่งยังไม่สามารถชำระหนี้ได้ตามข้อตกลง อย่างไรก็ตาม
    ลูกหนี้ดังกล่าวบริษัทได้ติดตามดูแลอย่างใกล้ชิด สำหรับยอดสำรองหนี้สูญจำนวน 8.46 ล้านบาท
    บริษัทคาดว่ามีความเพียงพอต่อลูกหนี้ทั้งหมด

-   สินค้าคงเหลือ สินค้าคงเหลือของบริษัท จำนวน 117.25 ล้านบาท ซึ่งจะประกอบด้วยวัตถุดิบ
    จำนวน 57.86 ล้านบาท สินค้าสำเร็จรูป จำนวน 38.38 ล้านบาท สินค้าระหว่างทาง
    จำนวน 1.89 ล้านบาท และงานระหว่างทำ จำนวน 19.12 ล้านบาท
    สินค้าคงเหลือทั้งหมดโดยส่วนใหญ่ยังมีสภาพปรกติใช้ในการดำเนินงานได้
    เนื่องจากสินค้าของบริษัทไม่ได้จัดอยู่ในประเภทสินค้าแฟชั่น หรือมีอายุจำกัด
    อย่างไรก็ตามยังมีสินค้าคงเหลือบางส่วนชำรุดเสียหาย
    โดยบริษัทได้ตั้งสำรองเพื่อความเสียหายไว้ เป็นจำนวน 31.18 ล้านบาท
    ซึ่งคาดว่าเพียงพอต่อความเสียหายของสินค้าทั้งหมด ที่อาจจะเกิดขึ้น

    1.  สภาพคล่อง

-   กระแสเงินสด ในปี 2549 บริษัทมียอดเงินสดและรายการเทียบเท่าเงินสดลดลงเป็นจำนวน
    10.80 ล้านบาท โดยมีเงินสดเพิ่มขึ้นสุทธิจากกิจกรรมดำเนินงานเป็นจำนวน 68.47 ล้านบาท
    ซึ่งเป็นผลจากประสิทธิภาพในการดำเนินงานที่ดีขึ้น
    เงินสดดังกล่าวถูกใช้ไปในกิจกรรมการลงทุน เป็นจำนวน 26.67 ล้านบาท
    ซึ่งโดยส่วนใหญ่จะเป็นการลงทุนในการสร้างอาคารสำนักงานใหม่และซื้อเครื่องจักรและอุปกรณ์การผลิตต่าง
    ๆ เพื่อพัฒนาสินค้าและปรับปรุงระบบการผลิตให้มีประสิทธิภาพยิ่งขึ้น
    และใช้ไปในกิจกรรมจัดหาเงินเป็นจำนวน 52.60
    ล้านซึ่งเป็นการชำระหนี้คืนเงินกู้ตามข้อตกลงแก่สถาบันการเงิน

-   อัตราส่วนสภาพคล่องที่สำคัญ ในปี 2549
    อัตราส่วนสภาพคล่องโดยรวมของบริษัทและบริษัทย่อยยังคงไม่เปลี่ยนแปลงมากนัก
    เมื่อเปรียบเทียบกับปี 2548 และ 2547 โดยมีอัตราส่วนสภาพคล่องเท่ากับ 1.26 เท่า
    ระยะเวลาเก็บหนี้โดยเฉลี่ย เท่ากับ 51.39 วัน และ Cash Cycle เท่ากับ 13.05 วัน

    1.  แหล่งที่มาของเงินทุน

-   ความเหมาะสมของโครงสร้างเงินทุน ในปี 2549 และ 2548
    บริษัทฯมีอัตราส่วนหนี้สินต่อส่วนของผู้ถือหุ้นเป็นจำนวน 2.53 เท่า และ 4.32 เท่าตามลำดับ
    ซึ่งยังถือว่ามีอัตราส่วนค่อนข้างสูง เมื่อเปรียบกับกิจการอื่นในอุตสาหกรรมประเภทเดียวกัน
    อันมีสาเหตุมาจากการที่บริษัทฯประสบผลขาดทุนจากการดำเนินงานอย่างต่อเนื่องตั้งแต่ปี 2540
    อย่างไรก็ตามบริษัทฯสามารถหักขาดทุนสะสมยกมาจากปีก่อน ๆ
    ได้หมดจากผลการดำเนินงานในปีนี้
    จึงทำให้อัตราส่วนหนี้สินต่อส่วนของผู้ถือหุ้นมีแนวโน้มดีขึ้นในปีนี้

-   หนี้สิน ณ สิ้นปี 2549 บริษัทฯมีหนี้สินรวม 482.36 ล้านบาท ลดลงจากปีก่อน 69.06
    ล้านบาทหรือร้อยละ 12.53 โดยมีหนี้สินหมุนเวียนทั้งสิ้น 249.52 ล้านบาท
    และหนี้สินไม่หมุนเวียนจำนวน 232.85 ล้านบาท โดยบริษัทฯได้จดจำนอง/จำนำ ที่ดิน อาคาร
    สิทธิการเช่าอาคาร เครื่องจักร และอุปกรณ์
    เพื่อค้ำประกันวงเงินสินเชื่อทั้งหมดที่มีอยู่กับสถาบันการเงิน

Financial Ratio 

  --------------------------------------------- -------- -------- --------
  งบการเงินรวม                                   2549     2548     2547

  อัตราส่วนสภาพคล่อง (Liquidity Ratio)                               

  อัตราส่วนสภาพคล่อง (เท่า)                         1.26     1.25     1.39

  อัตราส่วนสภาพคล่องหมุนเร็ว (เท่า)                   0.89     0.77     0.81

  อัตราส่วนหมุนเวียนลูกหนี้การค้า (เท่า)                 6.55     6.55     4.90

  ระยะเวลาเก็บหนี้เฉลี่ย (วัน)                        51.39    55.74    74.46

  อัตราส่วนหมุนเวียนสินค้าสำเร็จรูปคงเหลือ (เท่า)         8.43     6.36     5.59

  ระยะเวลาขายสินค้าสำเร็จรูปเฉลี่ย (วัน)               43.27    57.38    65.29

  อัตราส่วนหมุนเวียนเจ้าหนี้ (เท่า)                     4.47     4.88     4.58

  ระยะเวลาชำระหนี้ (วัน)                           81.61    74.75    79.76

  Cash Cycle (วัน)                               13.05    38.37    59.99

  อัตราส่วนแสดงความสามารถในการหากำไร                                
  (Profitability Ratio)                                           

  อัตรากำไรขั้นต้น (%)                              31.97%   31.34%   28.48%

  อัตรากำไรจากการดำเนินงาน (%)                    9.05%    8.60%    4.16%

  อัตรากำไรสุทธิ (%)                               6.23%    4.46%    1.48%

  อัตราผลตอบแทนผู้ถือหุ้น (%)                         28.01%   28.20%   6.10%

  อัตราส่วนแสดงประสิทธิภาพในการดำเนินงาน (Efficiency                   
  Ratio)                                                          

  อัตราผลตอบแทนจากสินทรัพย์ (%)                     7.92%    5.29%    1.52%

  อัตราผลตอบแทนจากสินทรัพย์ถาวร (%)                 16.76%   12.63%   2.81%

  อัตราการหมุนเวียนของสินทรัพย์ (เท่า)                 1.26     1.06     1.02

  อัตราส่วนวิเคราะห์นโยบายทางการเงิน (Financial                        
  Policy Ratio)                                                   

  อัตราส่วนหนี้สินต่อส่วนของผู้ถือหุ้น (เท่า)                2.53     4.32     3.01

  อัตราส่วนความสามารถชำระดอกเบี้ย (เท่า)             3.29     4.08     1.59

  ข้อมูลต่อหุ้น                                                        

  มูลค่าตามบัญชีต่อหุ้น (บาท)                          19.04    12.76    17.00

  กำไรสุทธิต่อหุ้น (บาท)                             5.33     3.60     1.04
  --------------------------------------------- -------- -------- --------

[]

 

[]

[]

[]

[]

[]